Source: https://www.zakonypreludi.sk/zz/1957-18
Timestamp: 2020-07-06 06:25:08+00:00
Document Index: 8249360

Matched Legal Cases: ['§ 4', '§ 6', '§ 5', '§ 5', '§ 5', '§ 5', '§ 9', '§ 16']

18/1957 Zb. Zákon, ktorým sa mení a doplňuje zákon č. 4/1952 Zb. o hygienickej a protiepidemickej starostlivosti | Aktuálne znenie
18/1957 Zb.
Zákon č. 18/1957 Zb.Zákon, ktorým sa mení a doplňuje zákon č. 4/1952 Zb. o hygienickej a protiepidemickej starostlivosti
ktorým sa mení a doplňuje zákon č. 4/1952 Zb. o hygienickej a protiepidemickej starostlivosti
Zákon č. 4/1952 Zb. o hygienickej a protiepidemickej starostlivosti sa mení a doplňuje takto:
1. § 4 ods. 2 znie:
„(2) Orgány hygienickej a protiepidemickej služby sú
d) okresný hygienik.“
2. K § 6 sa pripojuje odsek 2, ktorý znie:
„(2) Pokiaľ orgány veterinárnej zdravotníckej služby Ministerstva poľnohospodárstva a lesného hospodárstva vykonávajú bežný a prevádzkový hygienický dozor na spracovanie, skladovanie, uchovávanie a prepravu požívatín živočíšneho pôvodu, majú povinnosti a práva orgánov hygienickej a protiepidemickej služby.“
„(1) Posudky o normách a štandardoch podľa § 5 ods. 1 č. 2 písm. d) a ods. 2 podáva a účinnosť a nezávadnosť sér, vakcín a bakteriálnych prípravkov pred ich uvedením do obehu kontroluje výhradne hlavný hygienik Československej republiky. Smernice podľa § 5 ods. 1 č. 1 a záväzné posudky podľa § 5 ods. 1 č. 2 písm. b) a ods. 2 vo veciach, ktoré majú širší než krajský význam, vydáva hlavný hygienik Československej republiky a pre Slovensko hlavný hygienik Slovenska. Záväzné posudky podľa § 5 ods. 1 č. 2 písm. b) a ods. 2 vo veciach krajského významu vydáva krajský hygienik a vo veciach okresného a miestneho významu okresný hygienik.“
4. § 9 ods. 1 a 2 znejú:
„(1) Hlavného hygienika Československej republiky ustanovuje a odvoláva vláda na návrh ministra zdravotníctva, hlavného hygienika Slovenska Zbor povereníkov na návrh povereníka zdravotníctva. Ustanovovanie a odvolávanie krajských a okresných hygienikov sa spravuje predpismi o ustanovovaní a zbavovaní zamestnancov výkonných orgánov rád národných výborov.
(2) Hlavnému hygienikovi pomáha v plnení jeho úloh poradný zbor, ktorý zriadi a ktorého členov vymenúva na návrh hlavného hygienika minister (povereník) zdravotníctva.“
5. § 16 ods. 4 znie:
„(4) Ustanovenia odsekov 1 a 2 platia obdobne tiež pre vykonávanie hygienickej a protiepidemickej starostlivosti v odbore Ministerstva vnútra, pokiaľ ide o ozbrojené zložky, a v odbore Ministerstva dopravy, pokiaľ ide o železnice; súčinnosť ich orgánov s orgánmi hygienickej a protiepidemickej služby pri vykonávaní tohto zákona upravia ministerstvá zdravotníctva, vnútra a dopravy.“
Minister zdravotníctva sa splnomocňuje, aby v Zbierke zákonov vyhlásil úplné znenie zákona č. 4/1952 Zb. o hygienickej a protiepidemickej starostlivosti, ako vyplýva z neskorších predpisov.
Tento zákon nadobúda účinnosť dňom vyhlásenia; vykonajú ho ministri zdravotníctva, vnútra, dopravy a poľnohospodárstva a lesného hospodárstva.